מועצה אזורית מגילות ים המלח

מועצה אזורית מגילות ים המלח (ובקיצור: מועצה אזורית מגילות) היא מועצה אזורית בצפון ים המלח. בתחומה שמונה יישובים: ארבעה קיבוצים (בית הערבה, אלמוג, קליה ומצפה שלם), מושב אחד (ורד יריחו) ושלושה יישובים קהילתיים (אבנת, בית חגלה וקדם ערבה), בהם מתגוררים כ-2,300 תושבים. באוגוסט 2023 הודיע שר הפנים ח״כ משה ארבל על בחינת איחודן של רשויות מקומיות, כולל הצעה לאיחוד מועצה אזורית מגילות ים המלח עם מועצה אזורית ערבות הירדן, והנחה כי תהליך הבחינה יחל לאחר הבחירות לרשויות המקומיות. ביולי 2024 חתם מנכ"ל משרד הפנים רונן פרץ על כתב מינוי ועדה גאוגרפית לבחינת מעמד מוניציפלי ואיחוד רשויות מקומיות אלה. הראשון ביישובי המועצה, קליה, הוקם כהיאחזות נח"ל ב־1968 ואוזרח ב־1974. ב־1971 הוקם מצפה שלם, שאוזרח כ־1977, שנה בה הוקם גם אלמוג. ב־1980 הוקמה ורד יריחו והוקמה מחדש בית הערבה וב־1983 הוקמה אבנת. למרות הקמת המועצה האזורית ב־1979, השירותים המוניצפאליים הוענקו ליישובי המועצה על ידי מועצה אזורית תמר. המועצה הפכה לעצמאית ב-1993, כשברקע הסכמי אוסלו הוחלט לפצל את מועצה אזורית תמר, שכללה עד אותה עת את כל ישובי מערב ים המלח, בין מועצה אזורית תמר שכללה את השטח לפנים מהקו הירוק, ואת מועצת מגילות מחוצה לו. לפי נתוני הלשכה המרכזית לסטטיסטיקה (הלמ"ס) נכון לסוף יולי 2024 (אומדן), מתגוררים במועצה אזורית מגילות ים המלח 2,481 תושבים (מקום 248 בדירוג רשויות מקומיות בישראל). האוכלוסייה גדלה בקצב גידול שנתי של ‎4.9%‏. אחוז הזכאים לתעודת בגרות מבין תלמידי כיתות י"ב בשנת ה'תשפ"ב (2021-‏2022) היה 71.4%. השכר החודשי הממוצע של שכיר במשך שנת 2021 היה 10,876 ש"ח (ממוצע ארצי: 11,330 ש"ח). רוב תושבי המועצה האזורית עוסקים בענפי החקלאות והתיירות, וחלקם מועסקים גם במפעל הקוסמטיקה "אהבה".[דרוש מקור] אף על פי שיישובי המועצה נמצאים בתחומי יהודה ושומרון, הצביעו רוב תושבי המועצה בבחירות לכנסת ה-18 לקדימה ומפלגת העבודה הישראלית. חופי רחצה: חוף קליה, חוף ביאנקיני, חוף נוה מדבר וחוף מינרל שמורות טבע וגנים לאומיים: קומראן - כולל שביל המגילות ועינות צוקים כפר המטיילים מצוקי דרגות ומסלולי הטיול בסביבתו מרכז המבקרים של מפעל "אהבה" הריסות בית הערבה והריסות המחנה הצבאי הנטוש, בית הערבה. הריסות המחנה הצבאי הפכו למעין מוזיאון "סע דרך" לציורי קיר נחל אוג נחל קדרון נחל חצצון נחל דרגה כאשר תושבי בקעת הירדן נאבקו נגד הכללת הבקעה במדינה פלסטינית, נמנעו אנשי מגילות משותפות איתם, בהנחה שאזור ים המלח יישאר בכל מקרה בשליטה ישראלית. אולם, מתווה קלינטון מסוף שנת 2000 כללה את האזור בתחומי המדינה הפלסטינית המיועדת. לאחר החלת הקפאת הבנייה ביהודה ושומרון גם על מועצה אזורית מגילות, פנתה המועצה לבג"ץ כנגד ההקפאה בשיתוף עם מועצה אזורית ערבות הירדן, הר אדר ומעלה אדומים, אך בנפרד משאר הרשויות המקומיות ביהודה ושומרון. סמל המועצה הישן סמל המועצה לאחר מיתוג סמל המועצה הנוכחי בראשות המועצה עמד החל מהקמתה ב-1993 מרדכי דהמן, עד שנאלץ להתפטר ב-2015, עקב מעורבותו בפרשת השחיתות בישראל ביתנו. בבחירות המיוחדות שנערכו ב-11 בנובמבר 2015 נבחר לראשות המועצה אריה כהן, חבר קיבוץ מצפה שלם. הוא גבר על יריבו, גבי פלקסר מקיבוץ קליה, כאשר שקיבל 66% מקולות המצביעים. ב-2018 נבחר כהן בשנית לאחר שהיה מתמודד יחיד. ב-27 בפברואר 2024 נבחר כהן לראשות המועצה בפעם השלישית וגבר על יריבו יחיאל ברקי מהישוב ורד יריחו. מדיה וקבצים בנושא מועצה אזורית מגילות ים המלח בוויקישיתוף אתר האינטרנט הרשמי של מועצה אזורית מגילות ים המלח פרופיל מועצה אזורית מגילות ים המלח נכון לשנת 2020 באתר הלמ"ס מאיה הורודניצ'אנו‏, מתנחלי השמאל, באתר וואלה, 26 באפריל 2018 אלי אלון, אריה כהן נבחר לראש המועצה האזורית מגילות, באתר TheMarker‏, 12 בנובמבר 2015 (מאורכב בוייבאק מאשין) לטבלת הדירוג המלא. אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. מאזן מפוני מלחמת חרבות ברזל: מספר מפונים שנקלטו במועצה האזורית פחות מספר מפונים שפונו ממנה, מבוטא באלפי תושבים. מתוך אתר למ"ס, המתבסס על מערכת "יחד" (של מערך הדיגיטל הלאומי) נכון ל-סוף יולי 2024 (אומדן). הנתונים לפי טבלת מדד חברתי כלכלי של למ"ס נכון לשנת 2021 הנתונים לפי טבלת רשויות מקומיות של למ"ס עבור סוף 2022 הוועדה לבחינת איחודי רשויות מקומיות יוצאת לדרך רשימת שמות מאת ועדת השמות הממשלתית, ילקוט הפרסומים 2633, 10 ביוני 1980, עמ' 1827 דידי יזרעאלי, יישוב נחנק, חדשות, 1 ביוני 1986 מאיה הורודניצ'אנו‏, מתנחלי השמאל, באתר וואלה, 26 באפריל 2018 פרופיל מועצה אזורית מגילות ים המלח באתר הלמ"ס רועי שרון, קיבוצים בצפון ים המלח זועמים על צווי ההקפאה, באתר nrg‏, 1 בדצמבר 2009 עמי רוז'נסקי, אני יורד מהארץ, הדף הירוק, 4 בינואר 2001 בג"ץ 9594/09 פורום משפטי למען ארץ ישראל נ' ועדת השרים לענייני ביטחון לאומי ואחרים, ניתן ב־21 באפריל 2010 אלי סניור, אחרי מסיקה: התפטר עוד ראש מועצה שנחשד בפרשה, באתר ynet, 17 באוגוסט 2015